Source: http://www.europarl.europa.eu/doceo/document/A-8-2015-0098_MT.html
Timestamp: 2020-01-18 20:30:51+00:00
Document Index: 802594

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013
Proċedura : 2014/2119(DEC)
Ċiklu relatat mad-dokument : A8-0098/2015
188k 114k
dwar il-kwittanza għall-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013
– wara li kkunsidra l-kontijiet annwali finali tal-Istitut Ewropew għall-Ugwaljanza bejn is-Sessi għas-sena finanzjarja 2013,
– wara li kkunsidra r-rapport tal-Qorti tal-Awdituri dwar il-kontijiet annwali tal-Istitut Ewropew għall-Ugwaljanza bejn is-Sessi għas-sena finanzjarja 2013, flimkien mat-tweġibiet tal-Istitut(1),
– wara li kkunsidra r-rakkomandazzjoni tal-Kunsill tas-17 ta' Frar 2015 dwar il-kwittanza li għandha tingħata lill-Istitut għall-implimentazzjoni tal-baġit għas-sena finanzjarja 2013 (05304/2015 – C8-0054/2015),
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għad-Drittijiet tan-Nisa u l-Ugwaljanza bejn is-Sessi (A8-0098/2015),
1. Jagħti l-kwittanza lid-Direttur tal-Istitut Ewropew għall-Ugwaljanza bejn is-Sessi għall-implimentazzjoni tal-baġit tal-Istitut għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur tal-Istitut Ewropew għall-Ugwaljanza bejn is-Sessi, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).
dwar l-għeluq tal-kontijiet tal-Istitut Ewropew għall-Ugwaljanza bejn is-Sessi għas-sena finanzjarja 2013
– wara li kkunsidra r-rapport tal-Qorti tal-Awdituri dwar il-kontijiet annwali tal-Istitut Ewropew għall-Ugwaljanza bejn is-Sessi għas-sena finanzjarja 2013, flimkien mat-tweġibiet tal-Istitut(8),
– wara li kkunsidra r-Regolament (KE) Nru 1922/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi Istitut Ewropew għall-Ugwaljanza bejn is-Sessi(12), u b'mod partikolari l-Artikolu 15 tiegħu,
2. Japprova l-għeluq tal-kontijiet tal-Istitut Ewropew għall-Ugwaljanza bejn is-Sessi għas-sena finanzjarja 2013;
3. Jagħti istruzzjonijiet lill-President tiegħu biex jgħaddi din id-deċiżjoni lid-Direttur tal-Istitut Ewropew għall-Ugwaljanza bejn is-Sessi, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).
li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013
– wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013,
A. billi, skont ir-rapporti finanzjarji tiegħu, il-baġit finali tal-Istitut Ewropew għall-Ugwaljanza bejn is-Sessi ("l-Istitut") għas-sena finanzjarja 2013 kien jammonta għal EUR 10 024 535, li jirrappreżenta żieda ta' 29,49 % fuq l-2012,
B. billi l-Qorti tal-Awdituri, fir-rapport tagħha dwar il-kontijiet annwali tal-Istitut Ewropew għall-Ugwaljanza bejn is-Sessi għas-sena finanzjarja 2013 ("ir-rapport tal-Qorti"), stqarret li kisbet assigurazzjonijiet raġonevoli li l-kontijiet annwali tal-Istitut huma affidabbli u li t-tranżazzjonijiet ta' bażi huma legali u regolari,
1. Jikkonstata mir-rapport tal-Qorti li fir-rigward ta' żewġ kummenti li saru fir-rapport 2011 tal-Qorti u li l-azzjoni korrettiva għalihom kienet immarkata bħala "Għadha għaddejja" fir-rapport 2012 tal-Qorti, ittieħdu azzjonijiet korrettivi u fir-rapport 2013 tal-Qorti, l-azzjoni korrettiva għal kumment minnhom hija mmarkata bħala "Ikkompletata" filwaqt li għall-ieħor hija mmarkata bħala "Għadha għaddejja"; jikkonstata barra minn hekk li, għaż-żewġ kummenti li saru fir-rapport 2012 tal-Qorti, ittieħdu azzjonijiet korrettivi u l-azzjoni korrettiva għal kumment partikolari hi mmarkata bħala ''Ikkompletata'' filwaqt li l-oħra hi mmarkata bħala ''Għadha għaddejja'';
2. Jirrikonoxxi mill-Istitut li l-informazzjoni dwar l-impatt tal-attivitajiet tiegħu fuq iċ-ċittadini tal-Unjoni hija disponibbli fuq il-websajt tiegħu - li ġiet aġġornata - u li saret aktar aċċessibbli permezz tal-użu tal-midja soċjali;
3. Jinnota li l-Istitut stabbilixxa strument ta' monitoraġġ li jsegwi d-dati previsti ta' kull stadju tal-proċedimenti annwali tal-akkwist, u dan bil-ħsieb li jtejjeb l-akkwist, l-ippjanar u l-monitoraġġ;
4. Jikkonstata li l-isforzi ta' monitoraġġ tal-baġit matul is-sena finanzjarja 2013 irriżultaw f'rata ta' implimentazzjoni tal-baġit ta' 98,01 % u li r-rata ta' eżekuzzjoni tal-approprjazzjonijiet ta' pagament kienet ta' 76,93 %;
5. Jikkonstata mill-Istitut li, skont il-pjanijiet tiegħu sabiex jiżgura monitoraġġ u rapportar xierqa tal-implimentazzjoni tal-baġit, fl-2013 ġiet adottata proċedura għal monitoraġġ ċentralizzat tal-baġit; jappella lill-Istitut biex jinforma lill-awtorità ta' kwittanza dwar ir-riżultati miksuba permezz ta' dik il-proċedura;
6. Jikkonstata mir-rapport tal-Qorti li l-livell kumplessiv tal-approprjazzjonijiet impenjati fl-2013 kien ta' 99 %, u dan jindika li l-impenji saru b'mod puntwali; jilqa' t-tnaqqis ulterjuri tal-livell kumplessiv tar-riporti minn EUR 2 500 000 (32 %) fl-2012 għal EUR 2 200 000 (29 %) fl-2013; jindika li dawn ir-riporti huma prinċipalment relatati mat-Titolu III (nefqa operazzjonali), b'EUR 2 000 000 jirrappreżentaw 56 % tal-approprjazzjonijiet impenjati korrispondenti; jirrikonoxxi li dawn ir-riporti prinċipalment għandhom x'jaqsmu mal-proċeduri ta' akkwist li ġew konklużi lejn l-aħħar tal-2013, l-aktar minħabba raġunijiet fil-biċċa l-kbira lil hinn mill-kontroll tal-Istitut, bħal perżempju dewmien f'deċiżjoni mill-Presidenza tal-Kunsill tal-Unjoni dwar suġġett ta' studju;
7. Jikkonstata li, skont ir-rapport tal-Qorti, il-livell tar-riporti hu konformi mal-prinċipju baġitarju tal-annwalità;
8. Jaċċerta mill-Istitut li l-proċedura ta' reklutaġġ u ta' selezzjoni tiegħu ġiet aġġornata skont r-rakkomandazzjonijiet tal-awtorità ta' kwittanza u issa tinkorpora testijiet bil-miktub, flimkien mal-importanza rispettiva mogħtija lilhom, li jiġu finalizzati qabel ma tkun ġiet eżaminata l-applikazzjoni ta' kull kandidat;
9. Jirrikonoxxi mill-Istitut li, mill-2013, il-programm ta' ħidma annwali tiegħu jinkorpora deċiżjoni ta' finanzjament li tindika dettalji ġodda tal-akkwist, inkluż il-baġit annwali totali riżervat għall-akkwist operattiv, kif ukoll il-kalendarju indikattiv għat-tnedija tal-proċeduri ta' akkwist;
10. Jikkonstata mill-Istitut li ġiet żviluppata għodda ċentralizzata għall-monitoraġġ tal-akkwisti, li tkopri l-proċeduri ta' akkwist kollha u tindika d-dati ppjanati u dawk effettivi tal-passi proċedurali ewlenin f'kull proċedura ta' akkwist;
11. Jieħu nota tal-fatt li l-Bord ta' Tmexxija tal-Istitut adotta l-politika dwar il-ġestjoni tal-kunflitti ta' interess wara li l-proposta għal politika ġiet rieżaminata u approvata mill-Kummissjoni Ewropea; jirrikonoxxi mill-Istitut li l-pubblikazzjoni tas-CVs u d-dikjarazzjonijiet tal-interessi tal-membri tal-Bord ta' Tmexxija, id-Direttur Eżekuttiv u l-maniġment superjuri hi inkluża f'dik il-politika u saret fuq il-websajt tal-Istitut;
12. Jikkonstata mill-Istitut li, fl-2013, is-Servizz ta' Awditjar Intern (IAS) tal-Kummissjoni wettaq xogħol ta' awditjar skont il-pjan ta' awditjar strateġiku tal-Istitut; jikkonstata li dan ix-xogħol kien jinkludi awditjar dwar il-ġestjoni tar-riżorsi umani li identifika l-prattiki tajbin, kif ukoll assigurazzjoni raġonevoli rigward l-istruttura għall-ġestjoni tar-riżorsi umani;
13. Jikkonstata bi tħassib li, waqt l-analiżi tar-riskji li għamel, l-IAS identifika ċerti proċessi ta' riskju inerenti għoli li ma setgħux jiġu awditjati fi ħdan il-pjan ta' awditjar, peress li l-kontrolli ġew ivvalutati bħala assenti jew insuffiċjenti; jilqa' l-fatt li tressaq pjan ta' azzjoni mmirat biex jindirizza dawk l-oqsma ta' riskju għoli; jistenna bil-ħerqa l-valutazzjoni tar-riskju fil-fond li jmiss li se tagħti segwitu għal dan il-pjan ta' azzjoni u jappella lill-Istitut biex jinforma lill-awtorità ta' kwittanza dwar ir-riżultati tal-valutazzjoni tar-riskju;
14. Jieħu nota mill-Istitut li ma kien hemm l-ebda rakkomandazzjoni kritika jew importanti ħafna mill-IAS pendenti fil-31 ta' Diċembru 2013;
15. Ifakkar li l-Istitut ġie stabbilit sabiex jippromwovi l-ugwaljanza bejn is-sessi, inkluża l-integrazzjoni tal-perspettiva tal-ġeneru fil-politiki kollha tal-Unjoni u l-politiki nazzjonali konsegwenti kollha, jiġġieled kontra d-diskriminazzjoni abbażi tas-sess u jżid l-għarfien taċ-ċittadini dwar l-ugwaljanza bejn is-sessi; jissottolinja li skont il-programm ta' ħidma annwali tal-Istitut, il-missjoni tiegħu hi li jsir iċ-ċentru ta' għarfien Ewropew dwar kwistjonijiet ta' ugwaljanza bejn is-sessi;
16. Ifakkar li l-Istitut għandu rwol fundamentali minħabba l-fatt li l-ugwaljanza reali u effettiva bejn in-nisa u l-irġiel għandha tiġi promossa u mogħtija fl-isferi kollha tal-ħajja pubblika u privata;
17. Jappella lill-Istitut biex jinkludi l-laqgħat annwali konġunti li jsiru bejn il-Kumitat tal-Parlament għad-Drittijiet tan-Nisa u l-Ugwaljanza bejn is-Sessi u l-Istitut fil-programm ta' ħidma annwali tiegħu; jistieden lill-Istitut jippreżenta fuq bażi regolari quddiem il-kumitati rilevanti tal-Parlament, ir-riżultati u s-sejbiet tar-riċerka tiegħu; jinnota li l-Istitut għandu jiffaċilita l-aċċess għall-informazzjoni relatata mal-ġeneru b'mod iktar proattiv, b'enfasi fuq il-ħidma mwettqa mill-Membri tiegħu, lill-Kumitat għad-Drittijiet tan-Nisa u l-Ugwaljanza bejn is-Sessi; iqis li dan jipprovdihom b'għodod ta' informazzjoni importanti u aktar effettivi;
18. Jitlob interazzjoni aħjar bejn il-prijoritajiet leġiżlattivi u mhux leġiżlattivi tal-Kumitat għad-Drittijiet tan-Nisa u l-Ugwaljanza bejn is-Sessi u għar-riċerka tal-Istitut; jirrikonoxxi l-importanza tar-rwol imwettaq mill-Istitut fil-ġbir ta' data affidabbli u komparattiva, diżaggregata skont is-sess u ewlenija għall-iżvilupp ta' politiki nazzjonali u tal-Unjoni, speċjalment dawk dwar il-vjolenza abbażi tal-ġeneru; jistieden lill-Istitut jaħdem mill-qrib mal-Eurostat u mal-Aġenzija tal-Unjoni Ewropea għad-Drittijiet Fundamentali sabiex jipproduċu stħarriġ regolari dwar dawk il-kwistjonijiet li l-Kumitat għad-Drittijiet tan-Nisa u l-Ugwaljanza bejn is-Sessi jqis li huma l-iktar importanti, partikolarment il-vjolenza kontra n-nisa u l-elementi tipiċi tal-impjieg tan-nisa;
19. Jirreferi, fir-rigward tal-kummenti l-oħrajn li jakkumpanjaw id-deċiżjoni tiegħu dwar il-kwittanza, li huma ta' natura orizzontali, għar-riżoluzzjoni tiegħu tal-... 2015(15) dwar il-prestazzjoni, il-ġestjoni finanzjarja u l-kontroll tal-aġenziji.
dwar il-kwittanza fir-rigward tal-implimentazzjoni tal-baġit tal-Istitut Ewropew għall-Ugwaljanza bejn is-Sessi għas-sena finanzjarja 2013
Rapporteur għal opinjoni: Iratxe García Pérez
1. Ifakkar li l-Istitut Ewropew għall-Ugwaljanza bejn is-Sessi (EIGE) (minn issa 'l quddiem "l-Istitut") kien stabbilit sabiex jippromwovi l-ugwaljanza bejn is-sessi inkluż l-integrazzjoni tal-perspettiva tal-ġeneri fil-politiki kollha tal-Unjoni u l-politiki nazzjonali konsegwenti kollha, fil-ġlieda kontra d-diskriminazzjoni abbażi tas-sess u biex ikun indukrat l-għarfien taċ-ċittadini dwar l-ugwaljanza bejn is-sessi; jissottolinja li skont il-programm ta' ħidma annwali tal-Istitut, il-missjoni tiegħu hi li jsir ċentru ta' għarfien Ewropew dwar il-kwistjonijiet ta' ugwaljanza bejn is-sessi;
2. Ifakkar li l-Istitut għandu rwol fundamentali b’mod partikolari minħabba l-fatt li l-ugwaljanza reali u effettiva bejn in-nisa u l-irġiel għandha tiġi promossa u mogħtija fl-isferi kollha tal-ħajja pubblika u privata;
3. Jieħu nota tal-konferma min-naħa tal-Qorti tal-Awdituri li l-kontijiet annwali tal-Istitut fuq il-punti materjali kollha, jippreżenta tajjeb il-pożizzjoni finanzjarja tiegħu sa mill-31 ta' Diċembru 2013 u li l-attivitajiet tal-Istitut u l-flussi tal-flus għas-sena finanzjarja 2013 jikkonformaw mad-dispożizzjonijiet tar-Regolament Finanzjarju tiegħu;
4. Jilqa’ l-fatt li fl-2013, il-livell kumplessiv tal-approprjazzjonijiet ta' impenn kien ta’ 99 %, li jindika li l-impenji saru f'waqthom;
5. Jirrimarka l-opinjoni tal-Qorti tal-Awdituri li t-tranżazzjonijiet sottostanti tal-kontijiet annwali tal-Istitut għas-sena finanzjarja 2013 huma, legali u regolari fl-aspetti materjali kollha;
6. Jiġbed l-attenzjoni b'sodisfazzjon, għall-kumment tal-Qorti tal-Awdituri dwar it-tnaqqis fir-riport mill-approprjazzjonijiet ta' impenn minn 32% fl-2012 għal 29% fl-2013; jieħu nota tal-kumment mill-Qorti tal-Awdituri li dawn ir-riporti jikkonċernaw primarjament il-proċeduri ta' akkwist konklużi lejn l-aħħar tas-sena minħabba raġunijiet li fil-parti l-kbira tagħhom imorru lil hinn mill-kontroll tal-Istitut jistieden lill-Istitut jkompli fl-isforzi tiegħu biex inaqqashom b'mod progressiv u biex joffri effiċjenza baġitarja imtejba;
7. jinnota l-miżuri meħuda mill-Istitut wara l-impenji tas-sena li għaddiet fir-rigward tal-ippjanar dwar l-akkwist u l-proċedura ta' monitoraġġ u l-fatt li l-Istitut issa daħħal fis-seħħ strument ta' monitoraġġ li jsegwi d-dati previsti ta' kull stadju tal-proċedimenti annwali tal-akkwist;
8. Ifakkar l-importanza li jingħata kont tal-attivitajiet previsti fil-pjan ta' kooperazzjoni mal-Kumitat għad-Drittijiet tan-Nisa u l-Ugwaljanza bejn is-Sessi fil-programm ta' ħidma annwali tal-Istitut u biex ir-riżultati u s-sejbiet tar-riċerka jiġu ppreżentati regolarment quddiem il-kumitati rilevanti tal-Parlament; jinnota li l-Istitut għandu jiffaċilita l-aċċess għal tagħrif relatat mal-ġeneru għall-Kumitat għad-Drittijiet tan-Nisa u l-Ugwaljanza bejn is-Sessi b’mod iktar proattiv u aktar iffukat fuq il-ħidma li twettqet minn dan il-Kumitat, li jippermetti lill-membri tiegħu għodod ta’ informazzjoni aktar effettivi; jitlob interazzjoni aħjar bejn il-prijoritajiet leġiżlattivi u mhux leġiżlattivi tal-Kumitat għad-Drittijiet tan-Nisa u l-Ugwaljanza bejn is-Sessi u għar-riċerka tal-Istitut; jappoġġa l-importanza tar-rwol imwettaq mill-Istitut fil-ġbir ta' dejta affidabbli u komparattiva, diżaggregata skont is-sess u ewlenija għall-iżvilupp ta' politiki nazzjonali u tal-Unjoni, speċjalment dwar il-vjolenza abbażi tal-ġeneru; jistieden lill-Istitut biex jaħdem mill-qrib mal-Eurostat u mal-Aġenzija tal-Unjoni Ewropea għad-Drittijiet Fundamentali sabiex jipproduċu stħarriġ regolari dwar dawk il-kwistjonijiet li l-Kumitat għad-Drittijiet tan-Nisa u l-Ugwaljanza bejn is-sessi jqisu li huma l-iktar importanti, partikolarment il-vjolenza kontra n-nisa u l-elementi tipiċi tal-impjieg tan-nisa;
9. Huwa tal-fehma, fuq il-bażi tad-data disponibbli, li d-Direttur tal-Istitut Ewropew għall-Ugwaljanza bejn is-Sessi jista' jingħata kwittanza fir-rigward tal-implimentazzjoni tal-baġit tal-Istitut għas-sena finanzjarja 2013..
ĠU C 442, 10.12.2014, p. 167.
Testi adottati ta' din id-data, P7_TA-PROV(2015)0000.